Конус
Конус (латынча conus) – 1) элементардык геометрияда, тик бурчтуу үч бурчтукту бир катети боюнча айландыруудан алынган геометриялык нерсе. Конус же конустук беттин кандайдыр бир сызыктын бардык чекиттерин түзүүчү мейкиндиктин берилген чекиттери (чокусу) менен туташтыруучу түз сызыктардын (багыттоочусу) геометриялык орду. 2) Эгерде багыттоочу - түз сызык болсо, анда Конус тегиздикке, ал эми багыттоочу сызык чокусу менен бир тегиздикке жатпаган 2-тартиптеги ийри сызык болсо анда 2-тартиптеги Конуска айланат. Катет Конустун огу деп аталганда Конустун негизи тегерек болот. Ал эми экинчи катети Конустун негизинин радиусу (r, R), гипотенузасы Конустун түзүүчүсү (l) болуп эсептелет. Конустун бетин сызган АВ жагы – Конустун түзүүчүсү, А чекити анын чокусу. Конустун чокусунан анын негизине чейинки h аралык бийиктиги. Конустун көлөмү πr2h/3, каптал бети πrl болот. Эгерде Конусту биринчи тегиздикке жарыш (параллель) экинчи тегиздик менен кессек, кесилген Конус пайда болот, анын көлөмү n(R2 +r2+Rr)h/3, каптал бети n(R+r)l барабар. 
Геометрия

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9